nb de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da da da da da da da da da da da da da da da da da da da da da da en da da da da da da da da da da da da da da da pt da da pt da da zh en en de da da da da da nl da da da en da da da en da da da da zh en da de nb da da da da nb da da da da da da da da da da nb en de nb da da en nb sv da da da da da da de da en da da da da da en nb en da da da en da da da da da da da da da da nb da nn da da da sv da da da da nb nn da nb da nn da da da sv da da nl da tr da en es en en
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
DE UTROLIGE 2: Der er igen fuld animations-fart på superfamilien
Animation på Blu-ray: Det er altid med stor spænding, jeg ser frem til en ny film fra Pixar. De har nemlig lavet nogle af de mest forrygende og rørende samt sjove og smukke animationsfilm siden den første i 1995 med ‘Toy Story’. Siden er det blevet til skønne film som ‘Monsters, Inc.’, ‘Finding Nemo’ og ‘Ratatouille’ samt ‘WALL-E’, ‘Up’ og ‘Inside Out’. Med andre ord film, der er svære at matche. Nu lander Pixar-film nummer 20 med superhelte-opfølgeren ‘De Utrolige 2’ på Blu-ray.
Den første film er fra 2004, men fortællingen fortsætter, hvor den slap for nu 14 år siden – og det med samme hold bag karaktererne samt igen med Brad Bird som instruktør og manuskriptforfatter. Således åbnes der med fuld action-sving, hvor superhelte-familien Parr går op imod den såkaldte Underminer i en medrivende og elegant koreograferet omgang tju-bang. Stærk åbner!
Det ender dog hverken værre eller bedre end, at superhelte bandlyses verden over – hvorfor familien med de utrolige kræfter må lukke helte-foretagendet. Imidlertid udpeges familiens moder Helen som fortaler til at få heltene gjort lovlige igen. Imens må super-fader Bob blive hjemme og passe familien. Det passer ham ikke just. Men en ny skurk lurer naturligvis om hjørnet, hvilket kræver, at hele den spandex-klædte familie står sammen i kampen mod ondskaben.
Ja, historien er på sin vis simpel og ligetil. Det er da heller ikke her, filmen overrasker eller brillerer (desværre), det gør den dog derimod i blandt andet netop sine intense, sjovt tænkte og svimlende action-sekvenser, mens der også er engagerende grin, jokes og gags at hente i familien og ikke mindst dynamikken internt. Blandt andet datteren Violet, der har problemer med en dreng og hendes fars klodsede forsøg på at hjælpe hende. Det er sødt, akavet og morsomt.
Nogle af de største grin står familiens mindste medlem for, nemlig babyen Jack-Jack, der viser sig at besidde et arsenal af superkræfter, han først lige er begyndt at opdage: Laserøjne, multiplicering af sig selv og at selvantænde med mere. Det er komisk timing i fuldt flor, når først super-babyen ruller sig ud – som blandt andet i mødet med en snarrådig vaskebjørn. Desværre mangler de muntre løjer mere karaktermæssig tyngde og nuancer til for alvor at bide sig fast i mig.
Hertil kommer, at fortællingens udfordringer aldrig rigtig føles som egentlig udfordringer for super-familien, der klarer skærerne mere eller mindre nemt og bekvemt. Men altså på absolut – og hele vejen – medrivende animeret vis. Men helt dramatisk grebet af historien og karaktererne blev jeg desværre ikke. Heldigvis byder filmen på masser af visuelle lækkerier, et farverigt persongalleri og ikke mindst veloplagte jokes og morsomheder. En herlig super-familie.
EKSTRAMATERIALE: Blu-ray-udgivelsen byder endvidere på en omgang ekstramateriale, hvor man blandt andet finder kortfilmen ‘Bao’, videre til et kommentarspor samt en animations-lektion med filmens instruktør Brad Bird, mens man også finder eater eggs et kig på Edna og meget mere.
– ‘De Utrolige 2’ udkommer på dvd og Blu-ray den 10. december 2018.
DE UTROLIGE 2: Fuld animations-fart på superfamilien igen
Biografanmeldelse: Det er altid med stor spænding, jeg går i biografen til en ny film fra Pixar. De har nemlig lavet nogle af de mest forrygende og rørende samt sjove og smukke animationsfilm siden den første i 1995 med ‘Toy Story’. Siden er det blevet til skønne film som ‘Monsters, Inc.’, ‘Finding Nemo’ og ‘Ratatouille’ samt ‘WALL-E’, ‘Up’ og ‘Inside Out’. Med andre ord film, der er svære at matche. Nu lander Pixar-film nummer 20 med superhelte-opfølgeren ‘De Utrolige 2’.
Den første film er fra 2004, men fortællingen fortsætter, hvor den slap for nu 14 år siden – og det med samme hold bag karaktererne samt igen med Brad Bird som instruktør og manuskriptforfatter. Således åbnes der med fuld action-sving, hvor superhelte-familien Parr går op imod den såkaldte Underminer i en medrivende og elegant koreograferet omgang tju-bang. Stærk åbner!
Det ender dog hverken værre eller bedre end, at superhelte bandlyses verden over – hvorfor familien med de utrolige kræfter må lukke helte-foretagendet. Imidlertid udpeges familiens moder Helen som fortaler til at få heltene gjort lovlige igen. Imens må super-fader Bob blive hjemme og passe familien. Det passer ham ikke just. Men en ny skurk lurer naturligvis om hjørnet, hvilket kræver, at hele den spandex-klædte familie står sammen i kampen mod ondskaben.
Ja, historien er på sin vis simpel og ligetil. Det er da heller ikke her, filmen overrasker eller brillerer (desværre), det gør den dog derimod i blandt andet netop sine intense, sjovt tænkte og svimlende action-sekvenser, mens der også er engagerende grin, jokes og gags at hente i familien og ikke mindst dynamikken internt. Blandt andet datteren Violet, der har problemer med en dreng og hendes fars klodsede forsøg på at hjælpe hende. Det er sødt, akavet og morsomt.
Nogle af de største grin står familiens mindste medlem for, nemlig babyen Jack-Jack, der viser sig at besidde et arsenal af superkræfter, han først lige er begyndt at opdage: Laserøjne, multiplicering af sig selv og at selvantænde med mere. Det er komisk timing i fuldt flor, når først super-babyen ruller sig ud – som blandt andet i mødet med en snarrådig vaskebjørn. Desværre mangler de muntre løjer mere karaktermæssig tyngde og nuancer til for alvor at bide sig fast i mig.
Hertil kommer, at fortællingens udfordringer aldrig rigtig føles som egentlig udfordringer for super-familien, der klarer skærerne mere eller mindre nemt og bekvemt. Men altså på absolut – og hele vejen – medrivende animeret vis. Men helt dramatisk grebet af historien og karaktererne blev jeg desværre ikke. Heldigvis byder filmen på masser af visuelle lækkerier, et farverigt persongalleri og ikke mindst veloplagte jokes og morsomheder. En herlig super-familie.
– ‘De Utrolige 2’ får 4 ud af 6 stjerner:
– ‘De Utrolige 2’ har premiere den 30. august.
COCO: Tro på dine drømme og gå efter din egen vej i livet
Biografanmeldelse: Du skal gå efter dine drømme – også selvom din familie har andre planer for din skæbne. Så det gør den 12-årige Miguel i Pixars nye film ‘Coco’. En både rørende, morsom, eftertænksom og medrivende animeret fortælling om netop drømme, familie og skæbne. En fortælling om, at selvom vi alle står på skuldrene af de folk, der kom før os må finde vores egen vej her i livet.
Evigt gyldige emner, der her gives engagerende og farverigt liv, hvor den unge Miguel må overkomme ikke så lidt. Blandt andet møder han ikke stor modstand hos sin familie, der grundet en 100 år gammel familiefejde har bandlyst musik. Det gør det svært for den ellers talentfulde Miguel at udleve sin drøm om at blive musiker.
Samtidig bliver han del af et 100 år gammelt familiemysterium, der fører ham hele vejen til De Dødes Land, hvor han genforenes med sine forfædre. Således lykkedes det med en sirligt – men desværre også sine steder smule rodet – fortælling at få mig til både at grine, fælde mere end en tåre og tænke over min egen livsrejse.
Det er ikke så lidt for en animeret film, der dog efter Pixars høje niveau og langt fra berøringsangste favntag med vægtige emner, formår at underholde. Kulørt underholdning, der på både let vis, men med en dramatisk tyngde, giver fornem genklang i mit eget liv – også selvom overraskelserne måske ikke er helt så overraskende.
Det er dog ikke kun de engagerende og tankevækkende emner og det flot animerede univers, der bærer fortælling frem. Her finder man også en gruppe forskellige karakterer, der med både personlighed og charme får sit tag i mig. Selvom ikke alle står lige stærkt optegnet. Det er dog til at leve med, for de udfylder fint deres respektive roller. Det gælder også en håndfuld bi-karakterer. Blandt andet Miguels herreløse hund og fine comic-relief.
‘Coco’ er med andre ord på flere planer en vellykket film, der dog også undervejs farer lidt vild i sin egen fortælling. Det overkommer filmen dog undervejs med sine både veloplagte karakterer samt flotte og engagerende univers, der både byder på knoglede skeletter, gode sange og charme. Jeg ender derfor også med at overgive mig til Pixars fortryllende nye film.
– ‘Coco’ får 4 ud af 6 stjerner:
– ‘Coco’ får biografpremiere den 8. februar 2018.
https://filmskribenten.dk/wp-content/uploads/2018/01/coco-biograf-01.jpg 587 1044 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2018-02-08 07:53:552018-02-08 07:53:55COCO: Tro på dine drømme og gå efter din egen vej i livet
FIND DORY: Tag på et nyt og sjovt eventyr på havets bund
29. november 2016/i Blu-ray-anbefaling /af Bjarke Friis Kristensen
Blu-ray-anbefaling: Fiskene Dory, Nemo og Marlin er tilbage på et nyt eventyr i Find Dory. Yes, det er – som du har gættet – opfølgeren til Pixars fremragende Find Nemo fra 2003 (ja, den er så gammel efterhånden). Man kan selvfølgelig diskutere nødvendigheden af en opfølger – og nej, den er da heller ikke på højde med den første – men som et kulørt, sjovt og uforpligtende Pixar-fix går den an.
Denne gang er det – som titlen indikerer – Dory, der er fortællingens omdrejningspunkt, mens et af hovedtemaerne er familie. For selvom Dory notorisk lider af korttidshukommelsestab, så husker hun pludselig sine forældre, og at hun som lille blev væk fra dem. Så nu begiver hun sig ud på noget af et eventyr for at finde tilbage til sin mor og far – mens Nemo og Marlin følger med.
Men selvom Dory er titelindehaveren, så er det blandt andet i både nye hoved- samt bi-karakterer, at meget af filmens guld findes. Ikke mindst i blæksprutten Hank, der er vidunderligt animeret med store fortællende øjne og solid komisk timing med sine fangarme og skøre gestik samt stemme af Ed O’Neill. Ellers er der blandt andre også en tosset sæl i en virkelig sjov birolle.
Humoren fungerer således ganske udmærket – det meste af vejen – men fortællingen løber også lidt ud i sandet og får ikke den dramatiske tyngde, jeg kunne håbe på. Og som Pixar ellers er så pokkers dygtige til at fremelske med både skæve og hjertevarme karakterer samt originale historier og et godt greb om vigtige og komplekse emner. Som her, familie, savn og det at høre til et sted.
Filmen fungerer dog upåklageligt på Blu-ray med et flot, farvemættet og veldefineret billede, mens også det velbalancerede lydspor går klart og dynamisk igennem. Skønt. Ekstramaterialet består blandt andet af kortfilm, interviews om Dory, et kig på at animere blæksprutten, selve historien videre til stemmerne bag karaktererne og et kommentarspor med instruktør Andrew Stanton, med-instruktør Angus MacLane samt producer Lindsey Collins.
– Find Dory er udkommet på dvd, Blu-ray og 3D Blu-ray den 24. november.
[tabgroup][tab title=”Find Dory | Blu-ray-anbefaling”]
Originaltitel: Finding Dory, USA, 2016
Release: den 24. november 2016
Instruktion: Andrew Stanton, Angus MacLane
Medvirkende: Ellen DeGeneres, Albert Brooks, Ed O’Neill m.fl.
Distributør: Disnet Home Entertainment[/tab][/tabgroup]
https://filmskribenten.dk/wp-content/uploads/2016/11/find-dory-blu-ray-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-11-29 14:39:422016-11-29 14:39:54FIND DORY: Tag på et nyt og sjovt eventyr på havets bund
Et umage venskab er godt selskab i Pixars Den gode dinosaur
8. juni 2016/i Blu-ray-anbefaling, Blu-ray/DVD /af Bjarke Friis Kristensen
Blu-ray-anbefaling: Jeg er vild dinosaurer, så jeg glædede mig naturligvis til at se den nye film fra de forrygende dygtige folk hos Pixar, der med Den gode dinosaur netop bringer de forhistoriske kæmpedyr til animeret live. De firbenede kæmper får dog også her selskab af et menneske – den nysgerrige lille dreng Tot.
Filmen har nemlig den ret sjove og interessante præmis, at historien udspiller sig i en verden, hvor dinosaurerne ikke blev udslettet af en asteroide. Den ellers dødbringende asteroide flyver nemlig i filmen udramatisk forbi jorden.
Dinoerne overlever hermed katastrofen, hvorfor fortællingen således har drengen Tot og dinoen Arlo i centrum som de umage venner på eventyr.
© Disney / Pixar
Det er dog ikke rare omstændigheder, der fører de to sammen. Arlo bliver nemlig væk fra sin familie og kommer på afveje. Så sammen skal de to nu forsøge at finde hjem og klare de farlige strabadser, mens de lærer hinanden og sig selv bedre at kende.
Pixar står som bekendt bag en imponerende række film. Lad mig blot nævne i flæng Toy Story-filmene, de to Monsters, Inc.-film, Find Nemo, De Utrolige, Ratatouille, WALL-E og Up samt Inderst Inde fra sidste år.
Det er alle film, der ikke er bange for at berøre komplekse emner – og Den gode dinosaur ingen undtagelse. Her står temaer så som død, savn, barndom og identitet helt centralt for de to venner, der begge forsøger at finde deres plads i verden.
© Disney / Pixar
Men som i Pixars øverige film, så formår de også her at behandle sådanne umiddelbart tunge og svære emner på en sjov, tilgængelig og fin måde – uden at emnernes alvor dog glemmes ellers gemmes væk i børnevenlig nuttethed.
Bare rolig – for ja, her er bestemt også både nuttede, sjove og søde scener samt karakterer i filmen. Ikke mindst den nysgerrige Tot, der er mere vild end dinoen Arlo. Mens man også møder nogle både godmodige og fjollede trehorn samt knapt så farlige Tyrannosauruser.
Filmen er virkelig flot på Blu-ray med klare farver og et skarpt billede samt en dynamisk lydside. Herudover byder udgivelsen på fint ekstramateriale, blandt andet et kig dinoer, filmens tilblivelse og en kortfilm. Så selvom Den gode dinosaur ikke er i toppen med Pixars bedste, så tag roligt turen til dinoland.
– Den gode dinosaur er udkommet på dvd og Blu-ray den 26. maj.
[tabgroup][tab title=”Den gode dinosaur | Blu-ray-anbefaling”]
Originaltitel: Te Good Dinosaur, USA, 2015
Release: den 26. maj 2016
Medvirkende: Jeffrey Wright, Frances McDormand, Maleah Nipay-Padilla m.fl.
Spilletid: 1 timer 30 min.
https://filmskribenten.dk/wp-content/uploads/2016/06/den-gode-dinoaur-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-06-08 10:52:052016-06-08 10:52:05Et umage venskab er godt selskab i Pixars Den gode dinosaur
MODIG: Et magisk og medrivende eventyr
13. januar 2013/i Anmeldelser, Blu-ray/DVD /af Bjarke Friis Kristensen
Eventyret bobler medrivende og magisk i hvert et billede, hvor tætte skove, royale festlokaler og åndeløse vidder indtagende sætter scenen i Modig – Pixars seneste film. Et uimodståeligt eventyr, der med den mindst lige så charmerende prinsesse Merida i front bærer sig legende let igennem de smukke strabadser i det skotske højland.
Meridas liv er dog ikke, som hun ønsker sig det. Hun vil meget hellere skyde med bue og pil, end at bekymre sig om at finde den rette grimasse ved middagsbordet. Hun vil være fri og leve et liv, der ikke allerede er planlagt ned til mindste detalje – og da mindst af alt have travlt med at blive gift væk.
Hun gør hvad hun kan for at tage styringen med sit eget liv, men lige lidt hjælper det – en dag får hun dog hjælp fra en uventet kant. Merida møder nemlig en gammel heks, der vil hjælpe hende med at ændre sin skæbnes kurs. Det går selvfølgelig ikke som forventet og snart er Merida kommet på et noget uforudset eventyr – og heldigvis kommer vi med.
Fortælleglæden er som altid med Pixars film i top. Her er et smittende overskud af fine detaljer og mindeværdige bifigurer – lige fra Meridas tre vilde småbrødre til de bøvede bejlere. Det er imidlertid hverken noget, der sænker filmens tempo eller flytter fokus fra den fængende historie om Merida og hendes rejse for at finde sin egen vej i livet, men bidrager blot til at skabe det medrivende univers.
Selvom filmen på mange måder er et yderst fornøjeligt bekendtskab, så får det ellers nærværende drama ikke helt den tyngde, der ellers bejles efter – blandt andet i forholdet mellem Merida og hendes mor. Men fortællingen foldes gnidningsfrit ud og der misses ikke et taktslag undervejs – og sammen med det charmerende cast og et visuelt indtagende univers får den magiske Modig fire store stjerner her fra.
Ekstramateriale, billede og lyd:
Den smukt animerede film står bragende flot på Blu-ray. Detaljegraden er imponerende, farvegengivelsen mættet og kontrasten solid. Bedre bliver det ikke. Lydsporet spiller ligeledes fremragende med fin klang og god bund. Hertil kommer en solid og spændende omgang ekstramateriale.
Her finder man først to kortfilm, den magiske La Luna, der viser månen fra en ny side (7 min.) samt Te Legend of Mor’du, der fungerer som en art baggrundshistorie for Modig (7 min.). Herudover får man 9 korte behind te scenes-features, der giver et fint indblik i produktionen. Lige fra research, karakter-udvikling, animation og forlængede scener (i alt ca. 70 min.).
Slutteligt får man et veloplagt kommentarspor med instruktør Mark Andrews, medinstruktør Steve Purcell, klipper Nick Smith og story supervisor Brian Larsen. De fortæller informativt og muntert om alt fra historie-udvikling, til karaktererne og filmens tempo. Bestemt værd at bruge tid på.
Billede: 6/6  | Lyd: 6/6  | Ekstramateriale: 4/6  [tabgroup][tab title=”Modig | Blu-ray-anmeldelse”]Samlet vurdering: 5/6
Originaltitel: Brave, USA, 2012
Instruktion: Mark Andrews, Brenda Chapman, Steve Purcell
Medvirkende: Kelly Macdonald, Billy Connolly, Emma Thompson, Julie Walters m.fl.
Spilletid: 1 time 33 min.
Distributør: Disney Home Entertainment[/tab][/tabgroup]
https://filmskribenten.dk/wp-content/uploads/2013/01/modig-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-01-13 12:08:472013-01-13 18:32:01MODIG: Et magisk og medrivende eventyr
‘Monsters, Inc.’ rocker i atmosfærisk remix
5. april 2012/i Fanart, Mashup, musikvideo /af Bjarke Friis Kristensen
Så har Pogos seneste film-remix ramt nettet. Denne gang har han samplet sig frem til et ivrigt og drilsk remix af Pixars fremragende Monsters, Inc. Her bliver der bl.a. leget med lydbidder og klip af det lille enøjede monster Mike Wazowski og den store bløde Sulley samt selvfølgelig den lille nuttede pige Boo.
Pogo aka Nick Bertke har efterhånden lavet en pæn portion af disse filmiske remixes. Blandt hans vidoer finder man bl.a. også remixes af Te Lord of te Rings, Harry Potter, UP og Toy Story. Min favorit er dog stadig hans remix af Terminator 2 – det hænger nok også samme med filmen. Men tjek hele Pogos YouTube-kanal ud for alle hans videoer HER.
– Blib blob… et herligt robot-mashup
– ’Terminator 2’ som farverig stop motion
– Schwarzenegger synger Predator i gulvet
– Konfrontationer, øretæver og eksplosioner
https://filmskribenten.dk/wp-content/uploads/2012/04/monstersinc.jpg 194 259 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2012-04-05 10:06:172012-12-13 12:54:20‘Monsters, Inc.’ rocker i atmosfærisk remix
Woody og vennerne er tilbage i "Toy Story 3"
7. december 2010/i Anmeldelser /af Bjarke Friis Kristensen
Der er gået lige på den anden side af 10 år, siden vi sidst så noget til legetøjet fra ‘Toy Story’. Nu er Woody, Buzz Lightyear og resten af flokken tilbage i en tredje film – og de er bestemt ikke faldet af på siden sidst. Der er stadig fart og spænding over feltet, når det farverige legetøj bevæger sig ud på nye farefulde eventyr.
Tiden er kommet, hvor Anders skal på college, så hans elskede legetøj går nu en usikker fremtid i møde. Egentlig skulle legetøjet være endt på loftet, men ved et uheld ender Woody og co. i en børnehave. Det ligner umiddelbart ethvert legetøjs drøm, for her er hele tiden børn, der er klar til at lege. Men alt er langt fra fantastisk i denne ellers øjensynlige utopiske verden af pastelfarver og legesyge unger.
– KLIK VIDERE FOR RESTEN AF ANMELDELSEN –> Læs mere
https://filmskribenten.dk/wp-content/uploads/2018/11/logo.png 0 0 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2010-12-07 09:03:382010-12-07 09:03:38Woody og vennerne er tilbage i "Toy Story 3"
100 Pixar karakterer på stribe
3. april 2010/i Plakater, sniksnak /af Bjarke Friis Kristensen
Det her er altså meget cool. Den grafiske designer Juan Pablo Bravo har, som en øvelse lavet en plakat med 100 Pixar karakterer, hvor man kan se deres størrelser i forhold til hinanden. Plakaten er dog ikke 100 procent korrekt, men giver et meget fint billede af persongalleriets størrelsesforhold til hinanden.
Man finder karakterer fra samtlige af Pixars produktioner. Lige fra den første kortfilm fra 1984 og videre til samtlige spillefilm. Faktisk finder man også karakterer fra Toy Story 3, som endnu ikke har haft premiere.
– Se plakaten i fuld størrelse HER.
https://filmskribenten.dk/wp-content/uploads/2018/11/logo.png 0 0 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2010-04-03 10:33:182010-04-03 10:33:18100 Pixar karakterer på stribe
”Op” er et fantastisk og opløftende eventyr
9. februar 2010/i Anmeldelser /af Bjarke Friis Kristensen
Pixar har gjort det igen – skabt et magisk eventyr, som byder på fænomenal historiefortælling og vidunderlig animation. En medrivende rejse, som både er morsom, spændende og dybt rørende – og hvor form og tempo aldrig overdøver den fine fortælling og karakterernes troværdighed.
Den pensionerede Carl Frederiksen beslutter sig for at tage på det eventyr han og hans afdøde kone aldrig nåede på sammen. Med et arsenal af farvestrålende balloner fastgjort til sit hus flyver han op over byens tage og væk. Men i de høje luftlag banker en ubuden gæst pludselig på døren. Den overvægtige spejder Russel er ved et uheld havnet opbord på det flyvende hus. Sammen begiver det umage par sig nu ud på en både eventyrlig og hjerteskærende rejse.
Det er ganske enkelt imponerende, at Pixar formår at lave den ene fantastiske film efter den anden. Listen er efterhånden lang og kvaliteten stadig tårnhøj med film som bl.a. Ratatouille, Toy Story, Find Nemo og WALL·E. Op er endnu et eksempel på fejende flot animation, som dog aldrig fratager historien og karaktererne deres styrke. Man indlever sig straks i deres følelsesliv og er med dem hele vejen.
Samtidig er Op midt i sin flotte og underholdende fortælling heller ikke er bange for at tage hånd om mere komplekse og svære temaer som døden, afsavn og svigt. Det uden at blive overfladisk eller letkøbt. Op er ganske enkelt en på alle måder medrivende og original film, som i kraft af sine fængslende karakterer, animerede detaljerigdom og fortælleglæde kan nydes igen og igen.
Ekstramateriale: Blu-Ray udgivelsen er en sand teknisk lækkerbid. Billedet gør sig ubetinget godt med indtagende farver og et knivskarpt billede hele vejen igennem, mens lydsiden er ligeså medrivende. Forførende og fejende flot, ligesom filmen.
Ekstramaterialet er et kapitel for sig og fordeler sig over Blu-ray-udgivelsens 2 skiver. Endnu en god grund til at gå over til dette format. Man får bl.a. to fine kortfilm. Doggis Specielle Mission med den charmerende hund fra filmen og Delvist skyet, der på sød vis fortæller hvordan babyer bliver til. Herudover kommer man også med folkene bag filmen på en research-tur til Sydamerika, hvor de ser nærmere på landskabet og de eventyrlige plateau-lignende bjerge, som er med i filmen.
Herudover kommer man i Muntz mange slutninger ind på hvordan et vigtig element i historien afprøves – og så er der en række dokumentarfilm, som på forskellig vis kommer omkring filmens forskellige aspekter, bl.a. animationen og karakterudvikling. Alle er interessante og værd at bruge tid på. Alt det og meget mere finder man på denne bundsolide udgivelse. Et fremragende supplement til en fantastisk film.
– Husk du stadig kan vinde filmen på DVD og Blu-ray. Deltag HER.
https://filmskribenten.dk/wp-content/uploads/2018/11/logo.png 0 0 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2010-02-09 09:07:562010-02-09 09:07:56”Op” er et fantastisk og opløftende eventyr
Side 1 af 212
FØLG OS PÅ FACEBOOK
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.176) Artikel  (50) Biograf  (653) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned oktober 2022 september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme